cyanic-selkie/wikianc huggingface dataset:
เอ็นบีที 2 เอชดี
การยุติการออกอากาศโทรทัศน์ระบบแอนะล็อก
ในวันที่ 16 กรกฎาคม พ.ศ. 2561 สทท. ได้ทำการยุติการออกอากาศโทรทัศน์ระบบแอนะล็อกจากสถานีส่ง 12 สถานีทั่วประเทศที่เหลือ (โดยเลื่อนแผนออกไปจากเดิมที่ก่อนหน้านี้มีแผนกำหนดว่าจะให้ยุติการออกอากาศในวันที่ 31 ธันวาคม พ.ศ. 2560 ซึ่ง 37 สถานีได้ยุติระบบอนาล็อกตามแผนกำหนด) ซึ่งเป็นไปตามที่ทางสถานีฯได้รับการอนุมัติจากคณะกรรมการกิจการกระจายเสียงและกิจการโทรทัศน์ สังกัดคณะกรรมการ กสทช. ว่าด้วยแผนการยุติการออกอากาศระบบอนาล็อกของสถานีเอง เมื่อเดือนมิถุนายน พ.ศ. 2558 และจะเหลือแต่เพียงแค่การออกอากาศในระบบดิจิทัลภาพคมชัดสูง หมายเลข 2 เท่านั้น ในวันถัดไป (ก่อนหน้านั้น เอ็นบีทีได้ยุติการออกอากาศโทรทัศน์ระบบแอนะล็อกในพื้นที่ อ.เกาะสมุย จ.สุราษฎร์ธานี เมื่อวันที่ 31 ธันวาคม พ.ศ. 2559)
สทท.ได้ยุติการออกอากาศโทรทัศน์ระบบแอนะล็อกจากสถานีส่ง 12 สถานีทั่วประเทศโดยสมบูรณ์ เมือวันที่ 16 กรกฎาคม พ.ศ. 2561 เวลา 00:01 น.
โครงสร้างการบริหาร
สถานีวิทยุโทรทัศน์แห่งประเทศไทย บริหารงานแบบองค์กรราชการ จัดแบ่งการบริหารงานออกเป็น 3 ส่วน 2 ฝ่าย และ 1 กลุ่ม คือ
ที่ทำการ
สถานีวิทยุโทรทัศน์แห่งประเทศไทย เริ่มเปิดทำการในอาคารเลขที่ 90-91 ถนนกำแพงเพชร 7 แขวงบางกะปิ เขตห้วยขวาง กรุงเทพมหานคร ต่อมา สทท.ทยอยดำเนินการย้ายฐานปฏิบัติงาน ไปยังอาคารที่ทำการหลังใหม่ ซึ่งก่อสร้างขึ้นภายในบริเวณเดียวกับที่ทำการสถานีวิทยุกระจายเสียงแห่งประเทศไทย เลขที่ 236 ถนนวิภาวดีรังสิต แขวงรัชดาภิเษก เขตดินแดง กรุงเทพมหานคร ปัจจุบันย้ายมาอย่างสมบูรณ์แล้ว ส่วนอาคารหลังเดิม เอ็นบีทีโอนให้เป็นที่ทำการของสำนักข่าวกรมประชาสัมพันธ์(รวมไปถึงสถานีโทรทัศน์เอ็นบีทีเวิลด์) จนถึงปัจจุบัน
เครือข่ายในส่วนภูมิภาค
สถานีวิทยุโทรทัศน์แห่งประเทศไทย มีสถานีโทรทัศน์เครือข่ายในส่วนภูมิภาคทั่วประเทศ จำนวน 12 แห่ง ตั้งอยู่ในภาคเหนือ 2 แห่ง ภาคตะวันออกเฉียงเหนือ 2 แห่ง ภาคกลาง 1 แห่ง ภาคตะวันออก 1 แห่ง และภาคใต้ 6 แห่ง โดยในแต่ละสถานี จะมีการเชื่อมโยงรับส่งสัญญาณกับสถานีวิทยุโทรทัศน์แห่งประเทศไทยส่วนกลาง ด้วยระบบดาวเทียม โดยที่ทางสถานีฯ ได้เช่าช่องสัญญาณดาวเทียมไทยคม 6
กระบอกเสียงรัฐบาล
ในปี พ.ศ. 2551 สถานีวิทยุโทรทัศน์แห่งประเทศไทย ถูกวิพากษ์วิจารณ์จากหลายฝ่าย ว่าเป็นกระบอกเสียงให้กับรัฐบาล (คณะรัฐมนตรีคณะที่ 57 ของไทย) โดยเฉพาะให้มีรายการความจริงวันนี้ ซึ่งเป็นรายการกระบอกเสียงของรัฐบาล โดยมีผู้เสียหายจากข้อเท็จจริง จนต้องออกมาฟ้องหมิ่นประมาทอยู่บ่อยครั้ง เช่นตุลาการรัฐธรรมนูญ หรือ ป.ป.ช. รวมไปถึงสนธิ ลิ้มทองกุล แกนนำพันธมิตรประชาชนเพื่อประชาธิปไตย จนนำไปสู่การบุกยึดสถานีวิทยุโทรทัศน์แห่งประเทศไทยของกลุ่มพันธมิตรเมื่อวันที่ 26 สิงหาคม
การบุกยึดที่ทำการ สวท. และ สสท.
เมื่อเวลา 05.30 น.วันที่ 26 สิงหาคม พ.ศ. 2551 มีกลุ่มชายฉกรรจ์สวมหมวกไอ้โม่งปิดหน้าอย่างมิดชิด ซึ่งอ้างตัวเป็นกลุ่มนักรบศรีวิชัย หน่วยรักษาความปลอดภัยของพันธมิตรประชาชนเพื่อประชาธิปไตย จำนวนประมาณ 80 คน บุกเข้ายึดอาคารที่ทำการสถานีวิทยุโทรทัศน์แห่งประเทศไทย ริมถนนวิภาวดีรังสิต โดยสั่งให้เจ้าหน้าที่งดออกอากาศรายการข่าวเช้า ซึ่งต่อมาเจ้าหน้าที่ตำรวจสามารถเข้าควบคุมสถานการณ์ได้ โดยตรวจพบอาวุธปืน ไม้กอล์ฟ มีดดาบสปาตา และใบกระท่อม ในตัวกลุ่มชายฉกรรจ์ดังกล่าว
จากนั้น เวลาประมาณ 06.00 น. สมเกียรติ พงษ์ไพบูลย์ ขึ้นประกาศบนเวทีใหญ่ของพันธมิตรที่สะพานมัฆวานรังสรรค์ว่า กลุ่มพันธมิตรได้บุกยึดสถานีวิทยุโทรทัศน์แห่งประเทศไทยเป็นผลสำเร็จแล้ว ตนจะนำกลุ่มดาวกระจายตามไปสมทบที่สถานีฯ
ต่อมา เวลาประมาณ 08.30 น. แนวร่วมกลุ่มผู้ชุมนุมพันธมิตรที่นำโดยสมเกียรติและอมร อมรรัตนานนท์ ได้พังประตูรั้วเข้ายึดที่ทำการสถานีวิทยุโทรทัศน์แห่งประเทศไทย สถานีวิทยุกระจายเสียงแห่งประเทศไทย ตลอดจนห้องส่งกระจายเสียง และห้องส่งออกอากาศ ถือเป็นการเข้ายึดสถานีโทรทัศน์โดยประชาชนครั้งแรกในประเทศไทย
แต่ก็ยังคงมีความพยายามออกอากาศรายการข่าวทางเอ็นบีทีอย่างต่อเนื่องของพนักงานฝ่ายข่าว นำโดยตวงพร อัศววิไล, จิรายุ ห่วงทรัพย์, สร้อยฟ้า โอสุคนธ์ทิพย์, อดิศักดิ์ ศรีสม, วรวีร์ วูวนิช, กฤต เจนพานิชการ เป็นต้น โดยใช้วิธีการหลายรูปแบบ กล่าวคือ
จนกระทั่งเมื่อเวลาประมาณ 18.30 น. วันเดียวกัน กลุ่มผู้ชุมนุมประกาศถอนกำลังออกจากสถานีฯ เนื่องจากความพยายามเชื่อมต่อสัญญาณเอเอสทีวีไม่ประสบผล แล้วไปสมทบกับกลุ่มใหญ่ ณ บริเวณสนามหญ้าหน้าตึกไทยคู่ฟ้า ทำเนียบรัฐบาล จากนั้น เจ้าหน้าที่ตำรวจเข้าตรวจสอบบริเวณสถานีฯ พบว่ามีการบุกรุกเข้าไปห้องต่าง ๆ ภายในอาคาร สถานที่ถูกทำลายไปเป็นบางส่วน อีกทั้งมีทรัพย์สินเสียหายและสูญหายไปจำนวนหนึ่ง โดยเฉพาะมีการบุกรุกเข้าไปรื้อค้นสิ่งของ ภายในห้องประทับรับรองของทูลกระหม่อมหญิงอุบลรัตนราชกัญญา สิริวัฒนาพรรณวดี ที่มีหมายกำหนดการเสด็จทรงบันทึกเทปรายการทูบีนัมเบอร์วันวาไรตี้ ที่เอ็นบีทีในวันดังกล่าวด้วย หลังจากการตรวจสอบในเบื้องต้น จึงอนุญาตให้เจ้าหน้าที่สถานีฯ กลับเข้าปฏิบัติงานภายในอาคารได้
ทั้งนี้ เจ้าหน้าที่และผู้ประกาศข่าวส่วนหนึ่ง ยังคงรายงานข่าวที่สถานีวิทยุโทรทัศน์กองทัพบกในช่วงคืนวันที่ 26 ต่อเช้าวันที่ 27 สิงหาคม จนกระทั่งสามารถกลับมาออกอากาศรายการข่าวภายในสถานีได้ตามปกติ ในช่วงข่าวเที่ยง วันที่ 27 สิงหาคม
การตายปริกำเนิด
การตายปริกำเนิดหรือภาวะการตายปริชาตะ (perinatal mortality) คือการเสียชีวิตของตัวอ่อนหรือทารกแรกเกิดในช่วงของการคลอด ก่อนการคลอด และหลังการคลอด เป็นข้อมูลสำคัญที่นำไปคำนวณเป็นอัตราภาวะการตายปริกำเนิด (-ปริชาตะ) (perinatal mortality rate) คำนี้มีนิยามหลากหลายขึ้นอยู่กับว่าจะนับรวมถึงการเสียชีวิตก่อนคลอดนานเท่าใดหรือหลังคลอดนานเท่าใด องค์การอนามัยโลกได้ให้คำนิยามของการตายปริกำเนิดเอาไว้ว่าเป็น "จำนวนของทารกตายคลอด และการตายของทารกภายในสัปดาห์แรกหลังคลอด ต่อจำนวน 1,000 การเกิดมีชีพ" แต่ก็มีนิยามอื่นๆ ที่ใช้อยู่เช่นกัน
การตายของทารกแรกเกิด
การตายในช่วงแรกของทารกแรกเกิด (early neonatal mortality) หมายถึงการเสียชีวิตของทารกแรกเกิดที่เกิดออกมามีชีวิตแล้ว แต่เสียชีวิตภายในเจ็ดวันหลังจากเกิด ส่วนการตายในช่วงหลังของทารกแรกเกิด (late neonatal mortality) นับการตายที่เกิดหลังเจ็ดวันแต่ไม่เกิน 28 วัน จำนวนของการตายทั้งสองแบบนี้รวมกันเรียกว่าการตายของทารกแรกเกิด นิยามการตายปริกำเนิดบางนิยามนับเฉพาะการตายของทารกแรกเกิดเท่านั้นโดยไม่นับการตายของตัวอ่อนมารวมด้วย จำนวนของการตายของทารกแรกเกิดเป็นตัวบ่งชี้ถึงคุณภาพของการให้การดูแลทารกแรกเกิดในโรงพยาบาล
ปรัชญาดุษฎีบัณฑิต
ข้อกำหนดในการได้รับปริญญาดุษฎีบัณฑิตมีความแตกต่างกันไปตามแต่ละประเทศ สถาบัน และช่วงสมัย ตั้งแต่ปริญญาการวิจัยในระดับเริ่มต้นจนถึงปริญญาเอกขั้นสูง ในระหว่างการเรียนนักศึกษาจะถูกเรียกว่า นักศึกษาปริญญาเอก (doctoral student หรือ PhD student) นักศึกษาที่จบการเรียนการสอน การสอบประมวลความรู้และอยู่ในระหว่างการทำวิทยานิพนธ์หรือดุษฎีนิพนธ์ของตนบางครั้งจะถูกเรียกว่า ผู้มีสิทธิได้รับปริญญาเอก (doctoral candidate หรือ PhD candidate) (ดู All but dissertation) นักศึกษาที่สำเร็จการศึกษาในระดับนี้อาจได้รับปริญญา Candidate of Philosophy ในสถาบันบางแห่ง
คีลีอาน อิกนาทซ์ ดีนท์เซินโฮเฟอร์
คีลีอาน อิกนาทซ์ ดีนท์เซินโฮเฟอร์ (Kilian Ignaz Dientzenhofer; ) เกิดเมื่อวันที่ 1 กันยายน ค.ศ. 1689 ที่เมืองปราก ตายเมื่อวันที่ 18 ธันวาคม ค.ศ. 1751 คีลีอานเป็นสถาปนิกบาโรกแบบโบฮีเมีย เป็นสมาชิกคนหนึ่งของตระกูลดีนท์เซินโฮเฟอร์ซึ่งเป็นตระกูลที่มีชื่อเสียงทางสถาปัตยกรรม และเป็นลูกของคริสท็อฟ ดีนท์เซินโฮเฟอร์ แม่เป็นชาวโบฮีเมีย ระหว่างมีชีวิตอยู่ คีลีอานทำงานร่วมกับพ่อ และยัน บลาแฌย์ ซันตินี-ไอแค็ล (Jan Blažej Santini-Aichel) หรือที่รู้จักกันว่า โจวันนี ซันตีนี (Giovanni Santini)
ปรัชญาดุษฎีบัณฑิต
ผู้มีสิทธิได้รับปริญญาเอกจะต้องเสนอโครงการ วิทยานิพนธ์ หรือดุษฎีนิพนธ์ซึ่งประกอบด้วยเนื้อหาที่เป็นจุดเริ่มต้นของการวิจัยทางวิชาการซึ่งเป็นหลักวิชาการที่มีคุณค่าต่อการเผยแพร่ในวารสารที่พิชญพิจารณ์แล้ว ในหลายประเทศผู้มีสิทธิจะต้องสอบป้องกัน วิทยานิพนธ์นี้ก่อนที่จัดสรรผู้เชี่ยวชาญที่เป็นคณะกรรมการสอบที่ได้รับการแต่งตั้งจากมหาวิทยาลัย ในบางครั้งมหาวิทยาลัยจะมอบปริญญาเอกประเภทอื่น ๆ นอกเหนือจากปรัชญาดุษฎีบัณฑิต เช่น วิศวกรรมศาสตรดุษฎีบัณฑิต (วศ.ด.) สำหรับวิศวกร และศึกษาศาสตรดุษฎีบัณฑิต (ศษ.ด.) สำหรับผู้เชี่ยวชาญด้านการศึกษา ในปี 2005 สมาคมมหาวิทยาลัยยุโรปได้กำหนดหลักซาลซ์บูร์ก (Salzburg Principles) ถึงหลักพื้นฐานสิบประการสำหรับปริญญาขั้นที่สาม (ปริญญาเอก) ภายใต้กระบวนการโบโลญญา ตามมาด้วย หลักฟลอเรนซ์ (Florence Principles) ในปี 2016 ประกอบด้วยหลักพื้นฐานเจ็ดประการสำหรับปริญญาเอกในสาขาศิลปะที่กำหนดโดยสันนิบาตแห่งสถาบันศิลปะยุโรป ซึ่งได้รับการรับรองโดยสมาคมโรงเรียนสอนศิลปะยุโรป สมาคมโรงเรียนภาพยนตร์และโทรทัศน์นานาชาติ สมาคมมหาวิทยาลัยและวิทยาลัยศิลปะ การออกแบบ และสื่อนานาชาติ และสมาคมเพื่อการวิจัยศิลปะ
คีลีอาน อิกนาทซ์ ดีนท์เซินโฮเฟอร์
คีลีอานและคริสท็อฟเป็นสถาปนิกที่มีบทบาทสำคัญต่อศิลปะบาโรกในเช็กเกีย ทั้งพ่อและลูกมิได้สร้างแต่สิ่งก่อสร้างใหญ่ ๆ อย่างมหาวิหารหรือวัด แต่ยังสร้างบ้านเรือนหรือสิ่งก่อสร้างเล็กๆทั่วไปในเช็กเกีย ผลงานระยะหลังของคีลีอานมาเสร็จโดยอันเซลโม มาร์ตินโน โลราโก (Anselmo Martino Lurago) ผู้เป็นลูกเขย
ปรัชญาดุษฎีบัณฑิต
ในบริบทของปรัชญาดุษฎีบัณฑิตและชื่อปริญญาอื่น ๆ ที่คล้ายกัน คำว่า "ปรัชญา" ไม่ได้หมายถึงสาขาหรือแขนงทางวิชาการของปรัชญาเพียงอย่างเดียว แต่ถูกนำมาใช้ในความหมายที่กว้างขึ้นตามความหมายดั้งเดิมในภาษากรีก คือ "ความรักในปัญญา" (love of wisdom) ซึ่งหมายถึงความใฝ่รู้ ส่วนใหญ่ในยุโรปทุกสาขา (ประวัติศาสตร์ ปรัชญา สังคมศาสตร์ คณิตศาสตร์ และปรัชญาธรรมชาติหรือวิทยาศาสตร์ธรรมชาติ) รวมถึงเทววิทยา นิติศาสตร์ และแพทยศาสตร์ (ทั้งหลักสูตรวิชาชีพ อาชีวศึกษา และเทคนิค) เป็นที่รู้ตามธรรมเนียมว่าคือปรัชญา ในเยอรมนี และที่อื่น ๆ ในยุโรป คณะพื้นฐานทางศิลปศาสตร์เป็นที่รู้จักกันว่า "คณะปรัชญา"
ควังจู
ควังจู (ชื่ออย่างเป็นทางการ มหานครควังจู; (광주광역시; Gwangju) เป็นเมืองใหญ่เป็นอับดับที่ 6 ของประเทศเกาหลีใต้ มีฐานะเป็นมหานครขึ้นโดยตรงกับกระทรวงมหาดไทย เมืองควังจูเคยเป็นเมืองหลวงของจังหวัดจอลลาใต้ จนกระทั่งศาลากลางจังหวัดได้ย้ายไปยังหมู่บ้านนามัค ในเมืองชนบทมูอัน ในปี 2548
ควัง (광, ฮันจา 光) หมายถึง "แสงสว่าง" และ จู (주, ฮันจา 州) หมายถึง "จังหวัด" พื้นที่ทิวทัศน์ที่สวยงามในพื้นที่รอบนอกของเมืองเป็นแหล่งกำเนิดของคาซา (gasa) ซึ่งเป็นรูปแบบกวีดั้งเดิมของเกาหลี พื้นที่ของเมืองตั้งอยู่ใจกลางพื้นที่เพาะปลูกของภูมิภาคช็อลลา โดยเมืองมีชื่อเสียงเรื่องความอุดมสมบูรณ์และมีอาหารเกาหลีหลายอย่าง
ไทสัน คิด
ทีโอดอร์ เจมส์ วิลสัน (Theodore James Wilson; เกิด 11 กรกฎาคม ค.ศ. 1980) อดีตนักมวยปล้ำอาชีพชาวแคนาดาที่ปัจจุบันทำหน้าที่เป็นโปรดิวเซอร์ให้กับWWEในนาม ไทสัน คิด (Tyson Kidd)
ชีวิตส่วนตัว
วิลสันเป็นเพื่อนสนิทของ เท็ดดี ฮาร์ต และแฮร์รี สมิธ เมื่อตอนอายุสิบขวบครอบครัวของวิลสันได้ย้ายไปอยู่ใกล้กับครอบครัวฮาร์ตและก็อาศัยอยู่ใกล้กันเป็นเวลาหลายปี วิลสันแต่งงานกับ นาตาเลีย ในเดือนมิถุนายน ค.ศ. 2013 ซึ่งเขาได้คบหาและใช้ชีวิตคู่ร่วมกันมาตั้งแต่เดือนพฤศจิกายนปี ค.ศ. 2001 ความสัมพันธ์ของทั้งคู่และการแต่งงานยังให้ความสำคัญในเรียลลิตีโชว์ ของ WWE โทเทิลดีวาส์
Paragordiidae
Paragordiidae เป็นสกุลของ Worm ที่อยู่ในวงศ์ Chordodea
สปีชีส์ในสกุล ได้แก่:
แหล่งกูซูกุและทรัพย์สินที่เกี่ยวข้องของอาณาจักรรีวกีว
แหล่งกูซูกุและทรัพย์สินที่เกี่ยวข้องของอาณาจักรรีวกีว เป็นแหล่งมรดกโลกทางวัฒนธรรมของญี่ปุ่น ประกอบด้วย "กูซูกุ" หรือ "ปราสาท" และสถานที่ศักดิ์สิทธิ์อื่น ๆ ตามแบบวัฒนธรรมของอาณาจักรรีวกีว ที่เจริญรุ่งเรืองในหมู่เกาะรีวกีวหรือจังหวัดโอกินาวะในปัจจุบัน
มรดกโลก
แหล่งกูซูกุและทรัพย์สินที่เกี่ยวข้องของอาณาจักรรีวกีวขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อ พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณา ดังต่อไปนี้
วงศ์ซาลาแมนเดอร์ยักษ์
สกุลและชนิด
แบ่งออกเป็น 2 สกุล 3 ชนิด
สกุล Andrias Tschudi, 1837
สกุล Cryptobranchus Leuckart, 1821
ลักษณะทั่วไป
เป็นสัตว์สะเทินน้ำสะเทินบกจำพวกซาลาแมนเดอร์ที่ใหญ่ที่สุดในโลก โดยเฉพาะอย่างยิ่ง ซาลาแมนเดอร์ยักษ์จีน (Andrias davidianus) อาจมีความยาวได้สูงสุดถึง 1.8 เมตร หรือ 5.9 ฟุต หรือเกือบ ๆ 2 เมตร น้ำหนักกว่า 25 กิโลกรัม รูปร่างหัวกลมแบนใหญ่ ลำตัวแบน ตาเล็ก ปากกว้าง หางยาวมีแผ่นหนังคล้ายครีบ ขาสั้น 4 ข้าง มีนิ้ว 4 นิ้ว ขา 2 คู่แข็งแรงแต่สั้น ไม่มีเปลือกตา มีช่องเหงือก 1 คู่ ลำตัวสีน้ำตาลกระหรือดำและสามารถเปลี่ยนสีได้ตามสภาพแวดล้อม มีเมือกลื่นคลุมตลอดทั้งลำตัว ลำตัวหนาเป็นรอยยับย่นเป็นจำนวนมาก ภายในชั้นผิวหนังมีโครงข่ายของหลอดเลือดฝอยจำนวนมากใช้แลกเปลี่ยนก๊าซได้ ปอดมีขนาดเล็กและไม่ทำหน้าที่ในการหายใจ ขากรรไกรแตกต่างจากซาลาแมนเดอร์วงศ์อื่น ๆ เพราะขากรรไกรและกระดูกฮัยออยด์แต่ละข้างทำหน้าที่เป็นอิสระจากกัน ซึ่งสามารถฉกกัดได้อย่างรวดเร็วและรุนแรง
อาศัยอยู่ในลำธารที่น้ำใสสะอาด ไหลแรง พบในภาคตะวันตกของสหรัฐอเมริกา, จีน, ญี่ปุ่น กินอาหารได้แก่ ปลาและสัตว์น้ำทั่วไป โดยเฉพาะกุ้ง รวมถึงสัตว์เลื้อยคลานขนาดเล็กด้วย โดยรวมแล้วมีนิสัยรักสงบ ออกหากินในเวลากลางคืน แต่จะดุร้ายและสามารถฉกกัดได้ด้วยความรุนแรงเมื่อถูกรบกวน
การสืบพันธุ์เป็นวิธีการปฏิสนธิภายนอกลำตัว ตัวผู้สร้างรังโดยขุดหลุมที่พื้นท้องน้ำหรือขุดโพรงริมตลิ่งหรือใช้โพรงไม้ใต้น้ำเพื่อให้ตัวเมียมาวางไข่ โดยวางไข่ได้จำนวนละ 300-600 ฟอง บางครั้งอาจมีตัวเมียหลายตัวมาวางไข่ในโรงเดียวกันก็ได้ ทำให้อาจมีจำนวนไข่มากถึง 1,000-2,000 ฟอง ในแต่ละโพรง ตัวผู้มีหน้าที่เฝ้าดูแลไข่
กีฬาสเกตลีลาในโอลิมปิกเยาวชนฤดูหนาว 2020 – ประเภททีมผสม
กีฬาสเกตลีลาในโอลิมปิกเยาวชนฤดูหนาว 2020 ประเภททีมผสม เป็นการแข่งขันกีฬาสเกตลีลาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 15 มกราคม ค.ศ.2020 โดยได้จัดขึ้นที่ Lausanne Skating Arena ซึ่งการแข่งขันกีฬาสเกตลีลาครั้งนี้มีนักกีฬาเข้าร่วมแข่งขัน 48 คน จาก 15 ประเทศ
ผู้ที่ได้รับรางวัลชนะเลิศเหรียญทองคือ Arlet Levandi, Ksenia Sinitsyna, Alina Butaeva, Luka Berulava, Utana Yoshida, Shingo Nishiyama นักกีฬาจากทีมผสม
มูลนิธิสวัสดิการนักแสดงอาวุโส
มูลนิธิสวัสดิการนักแสดงอาวุโส ก่อตั้งเมื่อวันที่ 15 มีนาคม 2545 โดยมี คุณหญิงสุพัตรา มาศดิตถ์ เป็นผู้ก่อตั้งมูลนิธิ
อิซาเบล เบงเก
อิซาเบล เบงเก อิซกิเอร์โด (Isabel Behncke Izquierdo) เป็นนักพฤติกรรมวิทยาภาคสนามที่ศึกษาพฤติกรรมของสัตว์เพื่อทำความเข้าใจสัตว์ต่าง ๆ รวมทั้งเพื่อทำความเข้าใจมนุษย์ และสถานที่ของพวกเราในธรรมชาติ เธอมีพื้นเพมาจากประเทศชิลี โดยเป็นนักวานรวิทยา, นักวิทยาศาสตร์นักผจญภัยผู้สำรวจ และเป็นชาวอเมริกาใต้คนแรกที่ติดตามลิงใหญ่ในป่า
การศึกษา
เบงเกสำเร็จการศึกษาวิทยาศาสตรบัณฑิตด้านสัตววิทยาและวิทยาศาสตรมหาบัณฑิตด้านการอนุรักษ์สัตว์ป่าจากมหาวิทยาลัยคอลเลจลอนดอน, ปรัชญามหาบัณฑิตด้านวิวัฒนาการของมนุษย์จากเคมบริดจ์ และปรัชญาดุษฎีบัณฑิตด้านมานุษยวิทยาวิวัฒนาการจากออกซฟอร์ด
อาชีพ
เบงเกใช้กล้องส่องวิวัฒนาการเพื่อให้ได้มาซึ่งข้อมูลเชิงลึกเกี่ยวกับพฤติกรรมของมนุษย์ รวมถึงความท้าทายสมัยใหม่ที่มนุษยชาติและโลกต้องเผชิญ ความสนใจของเธอในการศึกษาการเล่นในเหล่าไพรเมตที่ไม่ใช่มนุษย์คือการให้ความกระจ่างเกี่ยวกับบทบาทของการเล่นในการพัฒนาของเราเอง เนื่องจากมนุษย์เป็นหนึ่งในไม่กี่สายพันธุ์ที่เล่นในวัยผู้ใหญ่ โดยสำหรับ ดร. เบงเก นั้น การเล่นเป็นรากฐานของความคิดสร้างสรรค์, ความผูกพันทางสังคม และการพัฒนาที่ดี
ณ ค.ศ. 2019 เธอเป็นผู้ทำงานร่วมกันทางวิชาการของศูนย์วิจัยด้านความซับซ้อนทางสังคม (CICS) ในมหาวิทยาลัยเพื่อการพัฒนา ที่ซันติอาโก ประเทศชิลี; ภาคีสมาชิกของสถาบันกรูเตอร์ในบริเวณอ่าวเพื่อการวิจัยสหวิทยาการเกี่ยวกับพฤติกรรมมนุษย์และสถาบัน ตลอดจนนักวิจัยแลกเปลี่ยนที่กลุ่มวิจัยวิวัฒนาการทางประสาทวิทยาศาสตร์สังคม (SNRG) ของโรบิน ดันบาร์ ที่มหาวิทยาลัยออกซฟอร์ด
การอนุรักษ์ป่าไม้อบอุ่นไม่ผลัดใบ
ในฐานะผู้อำนวยการมูลนิธิวีโล-วีโล เธอได้เป็นส่วนหนึ่งของขบวนการอนุรักษ์เอกชนที่เกิดขึ้นในช่วงต้นคริสต์ทศวรรษ 2000 ซึ่งวีโล-วีโล เป็นพื้นที่สงวนและการท่องเที่ยวเชิงอนุรักษ์เพื่อผลกำไรของเอกชนที่ 60,000 ตารางกิโลเมตรทางตอนใต้ของประเทศชิลี สำหรับงานนี้ เธออาศัยอยู่ในทุ่งนา (ค.ศ. 2001–2004) ใกล้ชายฝั่งทะเลสาบปีรีอวยโกทางตอนเหนือของปาตาโกเนียกับนกแก้วที่ชื่อตุก โดยมีจุดมุ่งหมายเพื่อเพิ่มความยืดหยุ่นของระบบนิเวศ ซึ่งเบงเกเป็นส่วนหนึ่งของกลุ่มคนที่เป็นผู้บุกเบิกการบูรณาการทางสังคมและระบบนิเวศ ผ่านการสร้างทางเดินที่มีความหลากหลายทางชีวภาพรวมถึงการอนุรักษ์แหล่งที่อยู่ เธอทำงานร่วมกับองค์กรต่าง ๆ เช่น เซนดา ดาร์วิน และปาร์เกสปาราชิเล รวมทั้งมูลนิธิแพลเนตเฮอริเทจด้านการอนุรักษ์ป่าระดับนานาชาติ
บีไฟว์
​บี​ไฟว์​ (B5) ​เป็นชื่อของโปรเจกต์พิเศษที่ตั้งขึ้นโดยบอย โกสิยพงษ์ วง 5 คนที่ประกอบด้วยศิลปินเลือดใหม่ของเบเกอรี่มิวสิก ในขณะนั้นเพื่อทำอัลบั้มพิเศษเป็นการแนะนำตัว​ก่อนแต่ละคนจะแยกย้ายกันไปออกอัลบั้มเดี่ยวต่อไป​แต่ละคนจะมีความสามารถอย่างเดียวกัน คือการร้องเพลง​ ยกเว้นศักดิ์สิทธิ์ เวชสุภาพร ทายาทแกรนด์เอกซ์​ที่มีความสามารถเด่นทางด้านการเล่นเปียโน​
ข้อห้ามใช้
ข้อห้ามใช้ (contraindication) คือภาวะหรือปัจจัยที่เป็นเหตุผลห้ามไม่ให้ใช้วิธีการรักษาบางอย่าง
บีไฟว์
​สมาชิก​
​สมาชิกของวง​บีไฟว์​ประกอบด้วย​
​ผลงาน​
รายชื่อเพลงในอัลบั้มEvent
Acutogordius
Acutogordius เป็นสกุลของwormที่อยู่ในวงศ์ Gordiidae.
สปีชีส์ของสกุลนี้พบในอเมริกาเหนือ มาเลเซีย
ความถี่เชิงพื้นที่
ในกลศาสตร์คลื่น ความถี่ตามพื้นที่จะเขียนเป็น \xi หรือบางครั้ง \nu แม้สัญลักษณ์หลังนี้บางครั้งจะใช้หมายถึงความถี่ตามเวลา (temporal frequency) เช่น ในสูตรของพลังค์ ค่าความถี่ตามพื้นที่จะสัมพันธ์กับความยาวคลื่น \lambda โดยสูตร
เช่นเดียวกัน เลขคลื่นเชิงมุม (angular wave number) k ซึ่งมีหน่วยเป็น เรเดียน/เมตร จะสัมพันธ์กับความถี่ตามพื้นที่และความยาวคลื่นโดยสูตร
การรับรู้ทางตา
การศึกษาการรับรู้ทางตา มักจะใช้ตะแกรง (sinusoidal grating) เพื่อตรวจสอบสมรรถภาพของระบบการเห็น สำหรับสิ่งเร้าทางตาเช่นนี้ ความถี่ตามพื้นที่จะมีหน่วยเป็นรอบ/องศาของมุมสายตา (visual angle) ตะแกรงนี้อาจต่างกันโดยแอมพลิจูด (ความเข้มที่ต่างกันระหว่างแถบสว่างและแถบคล้ำ) และโดยมุมได้อีกด้วย
ลูคัส โฮช่า
ลูคัส ดา ซิลวา โฮช่า (Lucas da Silva Rocha) รู้จักในชื่อ ลูคัส โฮช่า นักฟุตบอลอาชีพ ชาวบราซิล ในตำแหน่ง กองหลัง โดยเขาเคยค้าแข้งกับสโมสรในเมืองไทยให้กับ เมืองทอง ยูไนเต็ด
เพะชะคุชะ
เพะชะคุชะ เป็นรูปแบบการนำเสนองานสร้างสรรค์แบบหนึ่ง ริ่เริ่มโดย Astrid Klein และ Mark Dytham แห่งบริษัท Klein-Dytham Architecture (KDa) จากโตเกียว เมื่อ ค.ศ. 2003 รูปแบบการนำเสนอนี้ได้แพร่หลายไปหลายเมืองทั่วโลก
งานเพะชะคุชะที่กรุงเทพมหานครจัดโดยนิตยสารภาพยนตร์ไบโอสโคปและบริษัทออกแบบกราฟิก
โรงเรียนวัดไร่ขิงวิทยา
การก่อตั้งโรงเรียน
พระครูมงคลวิลาศ (เฉย รอดอนันต์) อดีตเจ้าอาวาสวัดไร่ขิง พร้อมด้วยประชาชนในท้องถิ่นได้ร่วมมือร่วมใจก่อตั้งโรงเรียนมัธยมศึกษาขึ้น เปิดเรียนเมื่อวันที่ 17 พฤษภาคม พ.ศ. 2489 โดยมีฐานะเป็นโรงเรียนราษฎร์ชื่อว่า “โรงเรียนอนันต์สุนทรศึกษา” มีพระครูมงคลวิลาศ (เฉย รอดอนันต์) เป็นองค์อุปถัมภ์ นายสุวรรณ อุบลศรี เป็นเจ้าของโรงเรียน นายถวิล โปราณานนท์ เป็นครูใหญ่คนแรก เปิดทำการสอนตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 3 โดยใช้ศาลาการเปรียญวัดไร่ขิงเป็นที่เรียน เมื่อมีนักเรียนมากขึ้นก็ไปอาศัยอาคารชั่วคราว เช่น โรงมุงจากบ้าง โรงลิเกบ้างเป็นที่เรียนจนถึง พ.ศ. 2499 รวมเวลา 10 ปีเต็ม
ในปี พ.ศ. 2500 พระครูมงคลวิลาศ (เฉย รอดอนันต์) ได้จัดหาที่เรียนให้ใหม่ โดยต่อเติมเรือนปั้นหยา 2 ชั้น ซึ่งอยู่ทางทิศตะวันตกของวัดไร่ขิง (ปัจจุบันเป็นที่ตั้งของโรงเรียนวัดไร่ขิงสุนทรอุทิศ) ให้เป็นที่เรียน และแต่งตั้งนายธีระ เหล็กเพชร เป็นครูใหญ่แทนนายถวิล โปราณานนท์ ที่ขอลาออก จนถึงปี พ.ศ. 2502 นายธีระ เหล็กเพชร ขอลาออก จึงแต่งตั้งนายวิจิตร พร้อมมูล ดำรงตำแหน่งครูใหญ่แทน จนถึงปี พ.ศ. 2510 ได้มีการเริ่มต้นปรับปรุงการศึกษาของโรงเรียนอนันต์สุนทรศึกษาอย่างขนานใหญ่ โดย พระราชปัญญาภรณ์ (ปัญญา อินทปัญโญ) เจ้าอาวาสวัดไร่ขิง (สมณศักดิ์ชั้นยศในขณะนั้น) ได้จัดซื้อที่ดินแปลงใหม่เนื้อที่ 18 ไร่ สร้างอาคารเรียน 3 ชั้น แบบคอนกรีตทรงไทยประยุกต์ ขนาด 24 ห้องเรียน จำนวน 1 หลัง พร้อมด้วยอาคารประกอบต่างๆ มีโรงอาหาร-หอประชุม 1 หลัง ห้องสุขาชาย 1 หลัง ห้องสุขาหญิง 1 หลัง เจาะบ่อน้ำบาดาล 1 บ่อ สร้างถังน้ำบาดาล 1 ถัง ใช้เวลาดำเนินการจนถึงปี พ.ศ. 2514 จึงแล้วเสร็จ โดยมีพระราชปัญญาภรณ์ เจ้าอาวาส นายเลี้ยน ปัถวี กรรมการวัด นายฉลวย เปรมสัตย์ธรรม ตัวแทนวัดเป็นเจ้าของโรงเรียน นายทวี สุจจิตจูร ครูผู้จัดการโรงเรียนอนันต์สุนทรศึกษา ร่วมกับคณะกรรมการวัดไร่ขิง เป็นผู้ควบคุมดำเนินการก่อสร้างและได้ย้ายโรงเรียนมาตั้งในที่ปัจจุบัน เมื่อวันที่ 17 พฤษภาคม พ.ศ. 2515 ต่อมาภายหลังพระราชปัญญาภรณ์ เจ้าอาวาสวัดไร่ขิง ได้จัดซื้อที่ดินเพิ่มเติมให้โรงเรียนจนมีเนื้อที่อาณาเขตรั้วโรงเรียนรวมทั้งสิ้น 37 ไร่ 2 งาน
พ.ศ. 2516 พระราชปัญญาภรณ์ (ปัญญา อินทปัญโญ) เจ้าอาวาสวัดไร่ขิง ในฐานะองค์อุปถัมภ์โรงเรียนได้ประชุมคณะกรรมการฝ่ายต่างๆ เพื่อขอความเห็นที่จะโอนกิจการของโรงเรียนนี้ให้รัฐบาลดำเนินการต่อไป เพื่อสนับสนุนนโยบายของรัฐบาลที่มุ่งขยายการศึกษาออกสู่ท้องถิ่งชนบทอย่างกว้างขวาง ที่ประชุมเห็นชอบด้วย จึงทำเรื่องขอโอนไปยังกระทรวงศึกษาธิการเมื่อวันที่ 19 มีนาคม พ.ศ. 2517 กระทรวงศึกษาธิการโดยความเห็นชอบของคณะรัฐมนตรีได้รับการโอนโรงเรียนอนันต์สุนทรศึกษามาเป็นโรงเรียนรัฐบาล สังกัดกองการมัธยมศึกษา กรมสามัญศึกษา และเปลี่ยนชื่อใหม่ นามว่า "โรงเรียนวัดไร่ขิงวิทยา" โดยมีนายวิจิตร พร้อมมูล รักษาการในตำแหน่งครูใหญ่ ต่อมา กรมสามัญศึกษา ได้แต่งตั้งนายพิศณุ รัตนสุพร มาดำรงตำแหน่งครูใหญ่เมื่อวันที่ 1 กันยายน พ.ศ. 2517 โดยขณะนั้นมีนักเรียน 11 ห้องเรียน จำนวน 369 คน ครู 23 คน ลูกจ้างประจำ 3 คน
พ.ศ. 2521 กระทรวงศึกษาธิการได้อนุญาตให้โรงเรียนวัดไร่ขิงวิทยา เปิดสอนตั้งแต่ระดับชั้นมัธยมศึกษาตอนต้น จนถึงชั้นมัธยมศึกษาตอนปลาย
ในวันที่ 22 ตุลาคม พ.ศ. 2521 พระบาทสมเด็จพระปรมินทรมหาภูมิพลดุลยเดช รัชกาลที่ ๙ ได้เสด็จพระราชดำเนินมาถวายผ้าพระกฐิน ณ วัดไร่ขิง และได้ทรงพระกรุณาโปรดเกล้าโปรดกระหม่อมเปิดป้ายนาม "โรงเรียนวัดไร่ขิงวิทยา" เพื่อเป็นสิริมงคลสืบไป นับเป็นเกียรติประวัติสูงยิ่งของโรงเรียนและนำความปลาบปลิ้มปิติยินดีมาสู่ชาวไร่ขิง ด้วยความสำนึกในพระมหากรุณาธิคุณเป็นล้นพ้น
ตลอดเวลาที่นายพิษณุ รัตนสุพร ดำรงตำแหน่งครูใหญ่ ได้รับความร่วมมือจากคณะครู ผู้ปกครอง ศิษย์เก่า นักเรียนในขณะนั้น และชุมชนวัดไร่ขิงช่วยกันพัฒนาและปรับปรุงโรงเรียนในทุกๆด้าน ทำให้โรงเรียนเจริญรุ่งเรืองอย่างรวดเร็ว จนได้เลื่อนตำแหน่งจากครูใหญ่เป็นอาจารย์ใหญ่และเป็นผู้อำนวยการโรงเรียนตามลำดับ
ในวันที่ 22 ตุลาคม พ.ศ. 2562 พระเทพศาสนาภิบาล (แย้ม กิตฺตินฺธโร) เจ้าอาวาสวัดไร่ขิง (สมณศักดิ์ชั้นยศในขณะนั้น) เป็นองค์ประธานในพิธีเปิดป้าย "อาคารอเนกประสงค์พระเทพศาสนาภิบาล" และพิธีทำบุญเลี้ยงพระ 41 ปี โรงเรียนวัดไร่ขิงวิทยา
โนริอากิ ซูงิยามะ
โนริอากิ ซูงิยามะ เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 9 มีนาคม ค.ศ. 1976 กรุ๊ปเลือดเอ
ขบวนการสุดยอดสรรพสัตว์ ไลฟ์แมน
ขบวนการสุดยอดสรรพสัตว์ ไลฟ์แมน หรือในชื่อญี่ปุ่น โจจูเซ็นไต ไลฟ์แมน (Choujyu Sentai Liveman) เป็นละครโทคุซัทสึชุดซูเปอร์เซ็นไตซีรีส์ลำดับที่ 12 ออกอากาศทางโทรทัศน์ในประเทศญี่ปุ่นเมื่อวันที่ 26 กุมภาพันธ์ ค.ศ. 1988 ถึงวันที่ 17 กุมภาพันธ์ ค.ศ. 1989 มีจำนวนทั้งหมด 49 ตอน เป็นขบวนการเรื่องสุดท้ายของรัชศกโชวะ
ส่วนในประเทศไทย สถานีโทรทัศน์สีกองทัพบกช่อง 7 เป็นผู้ได้รับลิขสิทธิ์ในการออกอากาศในชื่อ ขบวนการ ไลฟ์แมน โดยเริ่มฉายครั้งแรกในเดือน สิงหาคม พ.ศ. 2534 โดยครั้งแรกนั้นออกอากาศทุกวันพุธในช่วงเวลา 16.00-16.30 น. แต่ว่าในเดือนกันยายนได้ย้ายเวลาเป็น 17.00 น. และย้ายออกอากาศอีกครั้งโดยออกอากาศทุกวันพฤหัสบดีและวันศุกร์เวลา 17.30 น. จนจบเรื่อง
ลิขสิทธิ์ในการจัดจำหน่ายรูปแบบวิดีโอเป็นของ บริษัท วิดีโอสแควร์ จำกัด ในชื่อ Liveman หลายปีต่อมา ซีรีส์นี้ได้ถูกจัดจำหน่ายในรูปแบบวิดีโออีกครั้ง โดย บริษัท ไรท์พิคเจอร์ จำกัด ในชื่อ ขบวนการ ไลฟ์แมน
ประวัติ
ขบวนการสุดยอดสรรพสัตว์ ไลฟ์แมน เป็นผลงานที่อยู่ในช่วงปีที่ฉลองครบรอบ 10 ปีของซูเปอร์เซ็นไตซีรีส์ ซึ่งในช่วงนั้นเป็นการนับจาก แบทเทิลฟีเวอร์ เจ
โดยรูปแบบของเรื่องได้ปรับเปลี่ยนรูปแบบโดยเปลี่ยนจากสมาชิกหลัก 5 คนเป็น 3 คนเหมือนกับ ขบวนการสุริยะ ซันวัลคัน และมีหุ่นยนต์ยักษ์ 2 ตัวประกอบร่างร่วมกัน
เนื้อเรื่อง
สถาบันวิจัยอคาเดเมียร์ที่อยู่บนเกาะอคาเดเมียร์ โดยการนำของศาสตราจารย์โฮชิ ได้รวบรวมผู้มีความสามารถ ในด้าน ต่างๆ เพื่อมา คัดเลือก ไปเป็นตัวแทนวิจัยที่สถานีวิจัยอวกาศสเปสอแคเดย์เมียร์ โดยผู้ที่เข้ามาคัดเลือกมี 3 คน คือ สึกิคาตะ เคนจิ, มาเซนดะ ริน และ โอมูระ โก มีความคิดที่จะใช้วิทยาศาสตร์ไปในทางชั่วร้าย ทั้งสามคนจึงหนีไปอยู่กับศาสตราจารย์บีอาสผู้ชั่วร้าย โดยขณะที่กำลังจะหนีขึ้นยานพอดี ยูสุเกะ โจ, เมงุมิ ทาคูจิ และมาริ กำลังทดลองชุดเสริมสภาพร่างกายแต่ยังไม่สมบูรณ์ได้พบเข้าและห้ามสึกิฮาตะแต่สึกิฮาตะกลับนำปืนเลเซอร์ยิงใส่พวกยูสุเกะ แต่ทาคูจิและมาริที่ใส่ชุดเสริมสภาพร่างกายนำตัวเองเข้ามากันไว้ทำให้เสียชีวิตและสึกิฮาตะกับอีก 2 คน ก็หนีขึ้นยานไปได้ การเสียเพื่อนไป 2 คนทำให้ ยูสุเกะ โจ และ เมงุมิ รวมถึง ศาสตราจารย์โฮชิ ที่อยู่ในเหตุการณ์ไม่คิดจะไปสเปสอคาเดเมียร์อีก แต่ทำการทดลองชุดและอาวุธต่างๆ เพราะคิดว่าอีกไม่นานพวกสึกิฮาตะจะต้องมาก่อความวุ่นวายแน่
สองปีต่อมา พวกสึกิฮาตะก็กลับมาทำลายฐานอคาเดเมียร์และยานสเปสอคาเดเมียร์ ทำให้คนที่ไปกับยานจบชีวิตจนหมด แต่โชคดีที่ยูสุเกะ โจ เมงุมิไม่ได้ไปแต่การโจมตีครั้งนี้ทำให้ศาตราจารย์โฮชิต้องจบชีวิตไปเช่นกัน ส่วนสึกิฮาตะได้กลายเป็น ดร.เคมป์ ส่วนอีกสองคนกลายเป็นมาเซนด้าและดร.อ๊อฟเรอร์ แต่ยูสุเกะ โจ และเมงุมิ ก็ได้ทดลองชุดเสริมพลังสำเร็จกลายเป็นไลฟ์แมนต่อสู้กับกองทัพของศาสตราจารย์บีอาส
งูปล้องทอง
= ชนิดย่อย =
มาซายะ โอโนซากะ
มาซายะ โอโนซากะ เป็นนักพากย์ชายชาวญี่ปุ่น บ้านเกิดอยู่ที่โอซากะ ประเทศญี่ปุ่น เกิดวันที่ 13 ตุลาคม ค.ศ. 1964 กรุ๊ปเลือดโอ
สารบัญแฟ้มชาร์ปเลส
สารบัญแฟ้มชาร์ปเลส (Sharpless catalog) เป็นสารบัญแฟ้มทางดาราศาสตร์ที่รายการเนบิวลาบริเวณเอช 2 ทั้งหมด 313 รายการ ซึ่งตั้งเป้าจะให้ครอบคลุมท้องฟ้าที่อยู่เหนือกว่าเดคลิเนชัน -27 องศา เนบิวลาทางซีกฟ้าใต้บางส่วนก็ถูกรวมไว้ด้วย
วัตถุที่อยู่ในสารบัญแฟ้มชาร์ปเลสนั้นมีที่ซ้ำกับในสารบัญแฟ้มอื่น ๆ เช่น สารบัญแฟ้มเมซีเย, สารบัญแฟ้มทั่วไปใหม่, สารบัญแฟ้มคอลด์เวลล์ และ สารบัญแฟ้ม RCW
โซฟา
โซฟา (sofa) เป็นเฟอร์นิเจอร์สำหรับนั่งได้มากกว่าหนึ่งคน โดยทั่วไปจะเป็นที่นั่งสำหรับ 2-3 คน มักพบได้ตามห้องรับแขก ที่หุ้มโซฟามักจะทำจากหนังหรือผ้า
โซฟาในชื่ออื่นได้แก่ เคาช์ (couch), เลานจ์ (lounge) หรือ เลิฟซีท (loveseat สำหรับโซฟานั่งสองคน) หรือ โซฟากลุ่ม (Sectional sofa) ซึ่งเป็นโซฟาที่แบ่งเป็นส่วนและนำมาประกบกันอาจจะประกบเป็นมุม 90 องศา หรือ โซฟาเตียง (sofa-bed) ซึ่งเป็นโซฟาดึงออกมาเป็นเตียงได้เพื่อใช้เป็นเตียงเสริมสำหรับแขกในที่พำนักอาศัยที่มีเนื้อที่น้อย
สม จาตุศรีพิทักษ์
สมเป็นชาวไทยเชื้อสายจีน จบการศึกษาจากโรงเรียนเผยอิง โรงเรียนวัดบพิตรพิมุข  จบปริญญาตรีสาขาบัญชีจากคณะพาณิชยศาสตร์และการบัญชี มหาวิทยาลัยธรรมศาสตร์ จากนั้นเข้าทำงานที่บริษัทเบอร์ลี่ยุคเกอร์ ต่อมาจึงสอบได้ทุนฟูลไบรท์ไปศึกษาต่อปริญญาโทบริหารธุรกิจ และปริญญาเอกบริหารธุรกิจด้านการเงิน จากสเตตยูนิเวอร์ซิตีออฟนิวยอร์ก สหรัฐอเมริกา และกลับเข้าทำงานที่บริษัทเดิมจนได้รับตำแหน่ง กรรมการและกรรมการบริหาร ในบริษัทเบอร์ลี่ยุคเกอร์ จากนั้นได้เข้าสู่วงการธนาคารจากการเข้ารับตำแหน่งกรรมการบริหารธนาคารสยาม  และเข้าดำรงตำแหน่งกรรมการผู้จัดการธนาคารนครหลวงไทย เมื่อ พ.ศ. 2530 ได้รับการแต่งตั้งดำรงตำแหน่งรัฐมนตรีว่าการกระทรวงพาณิชย์ เมื่อ พ.ศ. 2540 ในรัฐบาลพลเอกชวลิต ยงใจยุทธ
โซฟา
โซฟา เป็นเก้าอี้ยาวสำหรับ 3 ที่นั่ง มักใช้ร่วมกับโต๊ะกลาง และอาร์มแชร์ (เก้าอี้นั่งเดี่ยวแบบมีเท้าแขน) 2 ตัว หรืออาจจะมีโต๊ะข้างที่ตั้งสองข้างโซฟาหลัก หรือ โต๊ะกาแฟที่ตั้งหน้าโซฟาหลักร่วมด้วย ที่เรียกรวมกันว่าชุดรับแขกก็ได้
ทรูเฮฮา
ทรู เฮ ฮา หรือ เฮ ฮา (Hay Ha) ออกอากาศทางทรูวิชั่นส์ ช่อง 67 นำเสนอ รายการโทรทัศน์ หรือ ละครโทรทัศน์ ประเภท ตลก เบาสมอง ตลอด 24 ชั่วโมง ทั้งที่เคยออกอากาศทาง ฟรีทีวี และรายการที่ผลิตขึ้นใหม่ ให้เหมาะสมกับการรับชม เริ่มต้นเมื่อวันที่ 9 กันยายน พ.ศ. 2551
สม จาตุศรีพิทักษ์
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ บุตรชายของเขา นายณัฐพร จาตุศรีพิทักษ์ ยังดำรงตำแหน่งที่ปรึกษารัฐมนตรีว่าการกระทรวงพาณิชย์ อภิรดี ตันตราภรณ์
ทรูเฮฮา
รายการที่ออกอากาศ
รายการ "The Comedian Thailand"
รายการ "มีใจอ๊ะป่าว" ทุกวันศุกร์ เวลา 19.30 น. - 20.30 น.
รายการ "ผีทาเล้นท์" ทุกวันเสาร์ เวลา 20.00 น. - 21.00 น. (เทปแรก 19 เมษายน 2557)
โยฮัน ดีนท์เซินโฮเฟอร์
โยฮัน ดีนท์เซินโฮเฟอร์ (Johann Dientzenhofer) เกิดเมื่อวันที่ 25 พฤษภาคม ค.ศ. 1663 ที่เมืองซังคท์มาร์กาเรเทิน (St. Margarethen) ในบาวาเรีย ประเทศเยอรมนี ตายเมื่อวันที่ 20 กรกฎาคม ค.ศ. 1726 ที่เมืองบัมแบร์ค โยฮันเป็นลูกชายคนหนึ่งในเจ็ดคนของเกออร์ค ดีนท์เซินโฮเฟอร์ (Georg Dientzenhofer) และอันนา ทันเนอร์ (Anna Thanner)
เทือกเขาบอลข่าน
เทือกเขาบอลข่าน (บัลแกเรีย และ Стара планина, romanized: Stara planina, "Old Mountain";, ) เป็นเทือกเขาทางตะวันออกของคาบสมุทรบอลข่าน เทือกเขามีความยาว 557 กิโลเมตร จากยอดเขาวรัชกาชูกา บริเวณเขตแดนระหว่างประเทศบัลแกเรียกับเซอร์เบีย มุ่งไปทิศตะวันออกผ่านกลางประเทศบัลแกเรียสู่จนถึงแหลมเอไมน์ บริเวณทะเลดำ จุดสูงสุดของเทือกเขา เรียกว่า บอเทฟ มีความสูง 2,376 เมตร เป็นยอดเขาสูงเป็นอันดับ 3 ของบัลแกเรีย รองจากริลา และพิริน ชื่อของเทือกเขาเป็นที่มาของชื่อ คาบสมุทรบอลข่าน
โยฮัน ดีนท์เซินโฮเฟอร์
ตระกูลดีนท์เซินโฮเฟอร์
ตระกูลดีนท์เซินโฮเฟอร์มีความสำคัญในแขนงสถาปัตยกรรมแบบบาโรกทั้งในเยอรมนีและโบฮีเมีย (ปัจจุบันอยู่ในเช็กเกีย) พี่น้องที่เป็นสถาปนิกที่มีชื่อเสียงด้วยกันก็มี: นอกจากนั้นก็ยังมี:
เนื่อง นนทนาคร
จิก์ เมินเจอราลา (Cik Menjelara) เป็นที่รู้จักในนาม หม่อมเนื่อง (สกุลเดิม: นนทนาคร; พ.ศ. 2392–2482) หรือเดิมคือ คุณหญิงเนื่อง ฤทธิสงครามรามภักดี เป็นหนึ่งในหม่อมชาวไทยของสุลต่านอับดุล ฮามิด ฮาลิมแห่งเกอดะฮ์ (เดิมคือเจ้าพระยาฤทธิสงครามรามภักดี) เจ้าพระยาไทรบุรีคนสุดท้ายภายใต้การปกครองของสยาม   และเป็นพระชนนีของตนกู อับดุล ระห์มัน นายกรัฐมนตรีคนแรกของมาเลเซีย ซึ่งได้รับสมญาว่า "บิดาแห่งมาเลเซีย"
โยฮัน ดีนท์เซินโฮเฟอร์
แหล่งข้อมูลอื่น
1663 1726
เนื่อง นนทนาคร
พื้นฐานครอบครัว
เนื่องเป็นบุตรีของหลวงนราบริรักษ์ (เกร็บ นนทนาคร) กับนางนราบริรักษ์ (อิ่ม นนทนาคร) ครอบครัวเป็นคหบดีเชื้อสายมอญย่านปากเกร็ด แขวงเมืองนนทบุรี โดยต้นตระกูลอพยพจากเมืองพะโค ในประเทศพม่า บิดาเป็นน้องชายของหลวงรามัญนนทเขตร์คดี (เจ๊ก นนทนาคร) นายอำเภอปากเกร็ดคนแรกและผู้รับพระราชทานนามสกุลนนทนาครจากพระบาทสมเด็จพระมงกุฎเกล้าเจ้าอยู่หัว กล่าวกันว่าหลวงรามัญนนทเขตร์คดี (ทับ) ซึ่งเป็นทวด เป็นบุตรชายคนหนึ่งของเจ้าพระยามหาโยธา (เจ่ง คชเสนี) กับท่านผู้หญิงทรัพย์แต่ไม่ปรากฏหลักฐานเป็นลายลักษณ์อักษรที่แน่ชัด
ภริยาพระราชทาน
หลวงนราบริรักษ์นำเนื่องไปถวายตัวรับใช้ในวังโดยอยู่ในการปกครองของหม่อมลี ครั้นมีอายุได้ 19 ปี พระบาทสมเด็จพระจุลจอมเกล้าเจ้าอยู่หัวได้พระราชทานให้เนื่องไปเป็นภริยาของเจ้าพระยาฤทธิสงครามรามภักดี (อับดุลฮามิด) ซึ่งขณะนั้นยังเป็นเจ้าพระยาไทรบุรีประเทศราชของสยาม โดยในเอกสารของมาเลเซียระบุว่า ตนกูอามีนาพี่สาวของเจ้าพระยาฤทธิสงครามรามภักดีชื่นชมในอัธยาศัยของเนื่อง ทั้งเคยเอ่ยปากขอเนื่องจากหลวงนราบริรักษ์ไปเป็นบุตรบุญธรรมที่เมืองไทรบุรี ก่อนเลื่อนฐานะเป็นชายาคนที่สี่ ถือเป็นหม่อมชาวไทยคนหนึ่งจากทั้งหมดห้าคนของสุลต่านแห่งเกอดะฮ์ และมีพระโอรส-ธิดาด้วยกันกับสุลต่านอับดุล ฮามิดด้วยกัน 12 พระองค์ ได้แก่
กล่าวกันว่าคุณหญิงเนื่องเป็นชายาที่เก่งกาจทางธุรกิจ และฉลาดหลักแหลมที่สุดของสุลต่าน เป็นภรรยาคนโปรดแม้ว่าเธอจะมิได้เข้ารีตอิสลามตามพระสวามีก็ตาม โดยคุณหญิงเนื่องได้ขอพระราชานุญาตสร้างวัดสโมสรราชานุประดิษฐ์ (วัดบาการ์บาตาหรือวัดบ้านใต้) ในเมืองอาโลร์เซอตาร์ เมืองหลวงของรัฐเกอดะฮ์เมื่อปี พ.ศ. 2453
สโมสรวอลเลย์บอลอยุธยา เอ.ที.ซี.ซี.
สโมสรวอลเลย์บอลอยุธยา เอ.ที.ซี.ซี. เป็นสโมสรวอลเลย์บอลในประเทศไทย ตั้งอยู่ในจังหวัดพระนครศรีอยุธยา ในอดีตมีดาวเด่นได้แก่ ยุพา สนิทกลาง, กรรณิการ์ ธิปะโชติ, ชัชชุอร โมกศรี และมีโสรยา พรมหล้า ทำหน้าที่เป็นกัปตันทีม
พ.ศ. 2557 สโมสรวอลเลย์บอลอยุธยา เอ.ที.ซี.ซี. สามารถคว้าแชมป์การแข่งวอลเลย์บอลไทยเดนมาร์คซูเปอร์ลีก 2014 โดยสามารถชนะแชมป์ไทยแลนด์ลีกปีล่าสุดอย่างทีมสโมสรวอลเลย์บอลนครราชสีมา ไปได้ 3-0 เซต
พ.ศ. 2558 หลังจากการแข่งขันวอลเลย์บอลไทยเดนมาร์คซูเปอร์ลีก 2015 จบลง สโมสรวอลเลย์บอลอยุธยา เอ.ที.ซี.ซี. จบการแข่งขันได้อันดับ 3 จากการแข่งขัน หลังจากนั้นไม่นาน ทางสโมสรก็ได้ประกาศยุบสโมสรอย่างเป็นทางการ
Neochordodes
Neochordodes เป็นสกุลของwormที่อยู่ในวงศ์ Chordodidae.
สปีชีส์ของสกุลนี้พบในอเมริกา
สปีชีส์ในสกุล ได้แก่:
ศิลัมพา เลิศนุวัฒน์
ศิลัมพา เลิศนุวัฒน์ (ชื่อเล่น : กิ๊ฟ) เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ พรรคพลเมืองไทย ต่อมาย้ายสังกัดพรรครวมไทยสร้างชาติ และอดีตสมาชิกสภาผู้แทนราษฎรกรุงเทพมหานคร
ประวัติ
ศิลัมพา เกิดเมื่อวันที่ 3 เมษายน พ.ศ. 2518 ที่กรุงเทพมหานคร เป็นบุตรสาวคนที่สองของ สัมพันธ์ เลิศนุวัฒน์ อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรหลายสมัย กับ เพชรรัตน์ เลิศนุวัฒน์
ด้านชีวิตครอบครัว เธอสมรสกับ พันตำรวจโทสืบศักดิ์ ผันสืบ อดีตนักตะกร้อชื่อดังดีกรีทีมชาติไทย ณ ห้องแกรนด์ ฮอลล์ โรงแรมพลาซ่า แอทธินี ถนนวิทยุ เมื่อวันที่ 3 เมษายน พ.ศ. 2556 มีบุตรชาย 1 คน
การศึกษา
ศิลัมพา เลิศนุวัฒน์ เรียนชั้นประถมศึกษาและมัธยมศึกษาตอนต้น จากโรงเรียนซางตาครู้สคอนแวนท์ เขตธนบุรี กรุงเทพมหานคร ต่อมาเข้าเรียนระดับมัธยมศึกษาตอนปลาย จากโรงเรียนเตรียมอุดมศึกษา เขตปทุมวัน กรุงเทพมหานคร และระดับปริญญาตรี นิติศาสตรบัณฑิต จากมหาวิทยาลัยอัสสัมชัญ กรุงเทพมหานคร รวมทั้งระดับปริญญาโท 2 สาขา คือ นิติศาสตรมหาบัณฑิต จากมหาวิทยาลัยเคสเวสเทิร์นรีเสิร์ฟ รัฐโอไฮโอ สหรัฐอเมริกา และรัฐศาสตรมหาบัณฑิต สาขาความสัมพันธ์ระหว่างประเทศ จากจุฬาลงกรณ์มหาวิทยาลัย กรุงเทพมหานคร
การทำงาน
ศิลัมพา เคยดำรงตำแหน่งทางการเมือง อาทิ เลขานุการรัฐมนตรีว่าการกระทรวงการต่างประเทศ (นพดล ปัทมะ) ที่ปรึกษารองนายกรัฐมนตรี (สมพงษ์ อมรวิวัฒน์) ผู้ช่วยเลขานุการรัฐมนตรีว่าการกระทรวงคมนาคม (ทรงศักดิ์ ทองศรี) ที่ปรึกษารัฐมนตรีช่วยว่าการกระทรวงคมนาคม (ประจักษ์ แกล้วกล้าหาญ) ที่ปรึกษารัฐมนตรีช่วยว่าการกระทรวงคมนาคม (สุชาติ โชคชัยวัฒนากร)
ต่อมาในปี 2551 เธอย้ายไปร่วมงานกับพรรคภูมิใจไทย และทำหน้าที่เป็นผู้อำนวยการพรรคภูมิใจไทย จนถึงสิ้นปี 2554 หลังจากนั้นเมื่อบิดาของเธอได้ก่อตั้งพรรคการเมืองขึ้น ชื่อว่า พรรคพลังพลเมืองไทย เธอจึงเข้าร่วมงานในตำแหน่งรองเลขาธิการพรรค และได้รับเลือกตั้งในปี พ.ศ. 2562 เป็นสมาชิกสภาผู้แทนราษฎรแบบบัญชีรายชื่อ และได้รับเลือกเป็นเลขาธิการพรรคพลเมืองไทย
ในปี 2566 เธอย้ายไปสังกัดพรรครวมไทยสร้างชาติ และลงสมัคร ส.ส.กรุงเทพมหานคร เขต 24
สมาชิกสภาผู้แทนราษฎร
เธอได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ปูซาน
ปูซานได้เคยเป็นเจ้าภาพการแข่งขันกีฬาเอเชียนเกมส์ 2002 และงานเอเปค 2005 ที่ผ่านมา และยังคงเป็นเมืองหนึ่งที่ร่วมจัดการแข่งขัน ฟุตบอลโลก 2002 นอกจากนี้ในวันที่ 14 พฤศจิกายน 2548 ปูซานได้เสนอตัวเป็นเจ้าภาพจัดงานแข่งขันโอลิมปิกฤดูร้อน 2020 แต่สุดท้ายก็พ่ายแพ้ให้กับโตเกียว ประเทศญี่ปุ่น
ประวัติศาสตร์
ภูเขาคอชิล (거칠산국, คอชิลซันกุก) ได้รับการบันทึกในฐานะผู้นำของสมาพันธ์จินฮั่น ในศตวรรษที่ 2-4 ถูกครอบงำโดยอาณาจักรชิลลาและจัดเป็นอำเภอ (คุน) ของฝังศพที่ขุดได้จากสุสานที่พกช็อนดง ระบุว่ามีมหาอำนาจที่ซับซ้อนซึ่งปกครองโดยบุคคลที่มีอำนาจอยู่ในพื้นที่ปูซานในศตวรรษที่ 4 ในขณะที่สามราชอาณาจักรเกาหลีกำลังก่อตัวขึ้น กองฝังศพของพกช็อนดงถูกสร้างขึ้นบนสันเขาที่มองเห็นพื้นที่กว้างซึ่งประกอบขึ้นเป็นส่วนหนึ่งของเขตทงแนและเขตย็อนเจในยุคปัจจุบัน นักโบราณคดีได้ขุดพบอาวุธและแท่งเหล็กมากกว่า 250 ชิ้นจากการฝังศพหมายเลข 38 a หลุมฝังศพในห้องไม้ที่พกช็อนดง
ตั้งแต่ต้นศตวรรษที่ 15 เป็นต้นมา รัฐบาลเกาหลีกำหนดให้ปูซานเป็นท่าเรือการค้ากับญี่ปุ่นและอนุญาตให้ตั้งถิ่นฐานได้ การตั้งถิ่นฐานของญี่ปุ่นอื่น ๆ ในมหานครอุลซันและเขตจินแฮลดลงในภายหลัง แต่การตั้งถิ่นฐานในปูซานดำเนินต่อไปจนกระทั่งญี่ปุ่นบุกเกาหลีในปี ค.ศ. 1592 (พ.ศ. 2135) หลังสงครามการบุกรุก ความสัมพันธ์ทางการทูตกับโชกุนใหม่ในญี่ปุ่นก่อตั้งขึ้นใน ค.ศ. 1607 (พ.ศ. 2150) และปูซานได้รับอนุญาตให้สร้างขึ้นใหม่ การตั้งถิ่นฐานของญี่ปุ่น แวควันแม้ว่าจะย้ายไปอยู่ที่โชรยังในภายหลัง ยังคงมีอยู่จนกระทั่งเกาหลีเปิดโปงการทูตสมัยใหม่ใน ค.ศ. 1876 (พ.ศ. 2419) ในปี ค.ศ. 1876 ปูซานกลายเป็นท่าเรือระหว่างประเทศแห่งแรกในเกาหลีภายใต้เงื่อนไขของสนธิสัญญาคังฮวา
ในช่วงการปกครองของญี่ปุ่น ปูซานพัฒนาจนเป็นศูนย์กลางการค้ากับญี่ปุ่น ปูซานเป็นเมืองเดียวในเกาหลีที่ใช้รถรางไอน้ำก่อนที่จะมีการเปิดตัวรถไฟฟ้าในปี ค.ศ. 1924.
ในช่วงสงครามเกาหลี ปูซานเป็นหนึ่งในสองเมืองในเกาหลีใต้ที่กองทัพเกาหลีเหนือไม่ได้ยึดครองในช่วงสามเดือนแรกของสงคราม อีกเมืองคือแทกู ผลที่ตามมา เมืองต่าง ๆ กลายเป็นสถานที่พักพิงหรือค่ายผู้อพยพสำหรับชาวเกาหลีในช่วงสงคราม ตามรายงานของ Korea Times ผู้ลี้ภัยประมาณ 500,000 คนอาศัยอยู่ในปูซานในต้นปี ค.ศ. 1951 (พ.ศ. 2494)
เนื่องจากปูซานเป็นหนึ่งในไม่กี่พื้นที่ในเกาหลีที่อยู่ภายใต้การควบคุมของเกาหลีใต้ตลอดช่วงสงครามเกาหลี บางครั้งก็ทำหน้าที่เป็นเมืองหลวงชั่วคราวของสาธารณรัฐเกาหลี กองทหารของสหประชาชาติได้จัดตั้งแนวป้องกันรอบเมืองที่เรียกว่าปริมณฑลปูซานในฤดูร้อนและฤดูใบไม้ร่วงปี ค.ศ. 1950 ตั้งแต่นั้นมา เมืองนี้ก็กลายเป็นมหานครที่ปกครองตนเองและได้สร้างเอกลักษณ์ของเมืองที่เข้มแข็ง
ในปี ค.ศ. 1963 (พ.ศ. 2506) ปูซานแยกจากจังหวัดคย็องซังใต้กลายเป็นเมืองปกครองโดยตรง ในปี ค.ศ. 1983 (พ.ศ. 2526) เมืองหลวงของจังหวัดคย็องซังใต้ถูกย้ายจากปูซานไปยังชางวอน ในปี ค.ศ. 1995 (พ.ศ. 2538) ปูซานกลายเป็นเมืองมหานคร
เขตการปกครอง
ปูซานมี 15 คู (구; เขต) และ 1  คุน (군; อำเภอ)
เฮม เจียว
พระเฮม เจียว (ហែម ចៀវ; Hem Chieu; ค.ศ.1898-1943) เป็นพระภิกษุในพระพุทธศานา ชาวกัมพูชา อดีตอาจารย์ในวิทยาลัยบาลีในพนมเปญ เป็นนักต่อสู้ทางการเมืองร่วมกับนักการเมืองฝ่ายชาตินิยมในกัมพูชา เพื่อต่อสู้เรียกร้องเอกราช จากประเทศเจ้าอาณานิคมฝรั่งเศส เคยนำพระนิสิตออกประท้วงการปกครองของฝรั่งเศสในเหตุการณ์ "กบฏร่ม" (Embrella Revolution) จนกระทั่งถูกจับไปขังที่เกาะแห่งพูโล คอนดอร์ (Poulo Condore) ซึ่งฝรั่งเศสใช้เป็นที่คุมขังนักโทษ และมรณภาพที่คุกการเมืองที่เกาะแห่งนั้น ใน ค.ศ. 1943 นอกจากนี้หลังการมรณกรรมของท่านไม่นาน ชื่อของท่านยังถูกนำมาตั้งเป็นชื่อถนนในกรุงพนมเปญ เพื่อเป็นเกียรติยศแก่ท่าน
ประวัติ
พระเฮม เจียว เกิดใน ค.ศ. 1898 เกิดในตระกูลชาวนาในจังหวัดอุดงค์ (Oudong) ในขณะที่อายุ 12 ขวบ บิดาของท่านได้นำไปฝากเป็นศิษย์เรียนหนังสือกับพระชวน ณาต (Chuon Nath) ซึ่งเป็นเพื่อนกับบิดาของท่าน ให้เรียนหนังสือที่วัดอุณาโลม (Wat Ounalom) ในพนมเปญ เฮม เจียว เป็นศิษย์วัดเรียนหนังสือด้วยความตั้งใจ และเรียนรู้อย่างดีเยี่ยม จนกระทั่งอายุ 16 ปี บิดาจึงได้ให้บวชเป็นสามเณรที่วัดอุณาโลม แลเรียนหนังสือกับพระชวน ณาต พระสงฆ์นักปราชญ์ชาวกัมพูชาในขนาดนั้น จนกระทั่งอายุ 20 ปี จึงได้บวชเป็นพระภิกษุในที่วัดลังกา (Wat Lanka) และสามารถสอบเข้าผ่านการศึกษาของพุทธศาสนาบัณฑิตย์ (Buddhist Institute) ในพนมเปญได้ (Phnom Penh) และอาจารย์ในวิทยาลัยบาลีในพนมเปญ พระเฮม เจียว เป็นพระสงฆ์หัวหน้าก้าวหน้าและมีบทบาททางการเมืองในประวัติศาสตร์กัมพูชา โดยมีข้อมูลจากเดวิด แชนด์เลอร์ (David Chandler) นักประวัติศาสตร์ ได้ให้ข้อมูลไว้ว่า "หนึ่งในจำนวนสงฆ์เหล่านี้ ได้แก่ พระเฮม เฌียว (Hem Chieu) ค.ศ. 1894-1943 ครูโรงเรียนสอนบาลีชั้นสูงในกรุงพนมเปญซึ่งถูกรวมอยู่ในกลุ่มต่อต้านฝรั่งเศส เมื่อท่านเสนอแผนทำรัฐประหารที่คลุมเครือต่อกองกำลังอาสาสมัคร อาสาสมัครที่นิยมฝรั่งเศสนายหนึ่งได้รายงานชื่อของท่าน ทำให้ท่านถูกจับกุมพร้อมด้วยพระสงฆ์อีกองค์หนึ่งเมื่อวันที่ 17 กรกฎาคม ค.ศ. 1942 พระเฮม เฌียว เป็นสมาชิกสถาบันสงฆ์ และการที่เจ้าหน้าที่จับกุมท่านโดยไม่อนุญาตให้ลาสิกขาบทตามจารีต นับได้ว่าลบหลู่พระสงฆ์อื่น ๆ พร้อมกับเปิดโอกาสให้กลุ่มชาตินิยมของหนังสือพิมพ์นครวัติ" และจากการที่ท่านถูกจับในครั้งนั้น ได้กลายเป็นประเด็นให้มีการเดินขบวนใหญ่อีกครั้งเพื่อต่อต้านฝรั่งเศสและให้มีการปล่อยตัวท่านออกจากที่คุมขัง ดังมีข้อมูลในเหตุการณ์นั้นว่า "..เช้าวันนั้นมีประชาชนกว่า 1000 คน และครึ่งหนึ่งเป็นพระภิกษสงฆ์ได้เดินขบวนไปตามถนนสายหลักของกรุงพนมเปญ มุ่งสู่สำนักงานข้าหลวงใหญ่นาม ฌอง เดอ ลองส์ เพื่อเรียกร้องให้ปล่อยตัวพระเฮม เฌียว ผู้เดินขบวนถูกกวาดจับโดยเจ้าหน้าที่ตำรวจชาวฝรั่งเศส กัมพูชา และเวียดนาม..."
บทบาทการต่อสู้
การที่ฝรั่งเศสนำโดยฌอร์ฌ เกาติเยร์ (Georges Gautier) และยอร์ช เซเดส์ ที่พยายามเปลี่ยนพยัญชนะ กัมพูชาทั้ง 45 ตัว ให้เป็นอักษรโรมัน (Khmer Romanization) การปฏิรูปตัวหนังสือนี้ทำให้สถาบันสงฆ์ไม่พอใจ และมองว่าเป็นการทำลายรากฐานของวิถีวัฒนธรรมของกัมพูชา รวมทั้งเป็นการโจมตีการศึกษาตามแบบจารีตของคณะสงฆ์ ดังนั้น พระเฮม เจียว ซึ่งเป็นพระหนุ่มหัวก้าวหน้า และมีบทบาทนำ ในการเขียน การปราศรัยต่อต้านอำนาจการปฏิรูปของฝรั่งเศส  ฝรั่งเศสในฐานะเจ้าอาณานิคมในขณะนั้นได้ เฝ้าระวังบทบาทขององค์กรสงฆ์ จนกระทั่งท่านเป็นผู้นำในการประท้วงฝรั่งเศส ใน ค.ศ. 1942 ฝรั่งเศสจึงได้จับท่านในฐานะแกนนำ ซึ่งปรากฏการณ์ในครั้งได้เกิดแรงกระเพื่อมต่อไปอีกคือมีการประท้วงของพระและฆราวาสจำนวนมาก มีจำนวนกว่า 1 พันคน เพื่อเรียกร้องให้ปล่อยตัวท่านจากการกับกุม แม้จะไม่มีผลก็ตาม
อ้างอิง
1898 1943
คัตสึยูกิ โคนิชิ
คัตสึยูกิ โคนิชิ เป็นนักพากย์ชายชาวญี่ปุ่น สังกัดบริษัท KEN Production เป็นรองหัวหน้าของกลุ่ม “Hero Hero Q Company” ที่มีเซกิ โทโมกาซุเป็นหัวหน้า บ้านเกิดอยู่ที่ จังหวัดวากายามะ, ประเทศญี่ปุ่น เกิดวันที่ 21 เมษายน พ.ศ. 2516 กรุ๊ปเลือดบี
ประวัติ
จบการศึกษามัธยมปลายเอกช่างกล รุ่นที่ 4 จากที่โรงเรียนวากายามะโคเงียวในจังหวัดวากายามะ และจบจากโรงเรียนนักพากย์คาซูดะ รุ่นที่ 11 นักพากย์ที่จบรุ่นเดียวกันคือ ไดซูเกะ ฮิรากาวะ, ฮิเดกิ โองิฮาระ และเอมิโกะ โองิฮาระ
ประวัติในวงการนักพากย์
ในปี พ.ศ. 2548 ใน OVA "เซนต์เซย์ย่า ภาคศึกเทพเจ้าฮาร์เดส" ได้รับบท เฟนิกส์ อิกกิ ต่อจากฮิเดยูกิ โฮริ และในปี พ.ศ. 2552 ก็รับบท กินิว ในเรื่อง ดราก้อนบอล ไค ต่อจากฮิเดยูกิ โฮริเช่นกัน
ในปี พ.ศ. 2549 ได้พากย์เป็น โคมุย ลีในเรื่อง D.Gray-man นั้น ได้รับคำชมจาก คัตสึระ โฮชิโนะ ผู้เขียนการ์ตูนและเหล่าผู้ช่วยในการ์ตูนเรื่องนี้ว่า "จะเรียกว่าพากย์เก่งหรือว่าเขาสวมวิญญาณกลายเป็น (โคมุย) ไปแล้วดีนะ"
ในปี พ.ศ. 2553 ได้พากย์เป็น โกเซไนท์ ในเรื่อง ขบวนการ เทพสวรรค์ โกเซย์เจอร์ ซึ่งเป็นการพากย์ครั้งแรกในซีรีส์ขบวนการนักสู้ ซึ่งโคนิชินั้นก็มีความปรารถนามากในการพากย์ซีรีส์นี้ และมีความสนิทสนมกับเซกิ โทโมกาซุ ที่เป็น Narration ในผลงานชุดถัดไปคือ ไคโซคุ เซนไท โกไคเจอร์
ในเกมส์ "หมัดดาวเหนือ" นั้น รับบทพากย์ตัวละครหลัก เคนทาโร่ เวลาต่อสู้นั้นจะชอบตะโกนว่า "อาตะตะตะตะ!!" ซึ่งมีเดียต่าง ๆ ได้ชมว่าการที่ตะโกนคำนั้นได้หมดภายในการพูดออกมาครั้งเดียวนี่ในนักพากย์ทั้งหมดโคนิชิทำได้เยี่ยมยอดที่สุด
บุคลิกและลักษณะนิสัย
เป็นเกมเมอร์ตัวยง และชอบ Monster Hunter อย่างมาก และชอบพูดถึงเกมส์นี้ในบทสัมภาษณ์ในคอลัมน์นิตยสาร NewType และ Dengeki PlayStation บ่อยๆ อีกทั้งยังเป็นเกมเมอร์เล่น Final Fantasy XI อีกด้วย เคยเป็นพิธีกรในอีเว้นต์ All Tana Matsuri in Osaka (ในปี พ.ศ. 2550), Wana Fes in Gourakuen (ในปี พ.ศ. 2551),Wana Fes 2010 ~ 8shunen dayo! Zenin shuugou (ในปี พ.ศ. 2553) อีกทั้งในอดีต เคยมีใบอนุญาตในการติดต่อไร้สายสำหรับมือสมัครเล่น แต่ว่าไม่ได้ไปต่อเลยถูกยกเลิกไป
สนิทสนมกับ มาซายะ โอโนซากะ และมีการเล่นเกมส์ด้วยกันบ่อย ๆ
รายชื่อสถานีโทรทัศน์ในภูมิภาคยุโรปตะวันออก
รายชื่อสถานีโทรทัศน์ในภูมิภาคยุโรปตะวันออก
วนิดา (ละครโทรทัศน์ พ.ศ. 2553)
โฆษณาที่ตามมา
เมื่อออกอากาศแล้ว วนิดาได้รับความนิยมเป็นอย่างมาก ถึงขนาดที่นายกรณ์ จาติกวณิช รัฐมนตรีว่าการกระทรวงการคลังในขณะนั้น ได้เขียนลงเฟซบุ๊คของตัวเอง โดยเอาเนื้อหาจากละครมาอธิบายถึงพระราชบัญญัติการติดตามทวงหนี้อย่างเป็นธรรมซึ่งถือเป็นนโยบายหนึ่งที่ตนเองรับผิดชอบอยู่ ซึ่งเรื่องนี้ต่อมาก็ได้เป็นที่ฮือฮากันในแวดวงสังคมพอสมควร
อะไมโลพลาสต์
อะไมโลพลาสต์ (amyloplast) เป็นประเภทของพลาสติด ซึ่งเป็นออร์แกเนลล์ที่มีเยื่อหุ้มสองชั้นที่เกี่ยวข้องกับวิถีชีวภาพ (biological pathway) หลายวิถี อะไมโลพลาสต์เป็นชนิดของลิวโคพลาสต์ ซึ่งเป็นหมวดหมู่ย่อยสำหรับพลาสติดที่ไม่มีสีและรงควัตถุ อะไมโลพลาสต์พบได้ในรากและเนื้อเยื่อสะสมอาหาร ทำหน้าที่จัดเก็บและสังเคราะห์แป้งผ่านกระบวนการพอลิเมอไรเซชันของกลูโคส การสังเคราะห์แป้งอาศัยการขนส่งคาร์บอนจากไซโทซอล ซึ่งกลไกโดยละเอียดยังไม่เป็นที่ทราบกัน
วนิดา (ละครโทรทัศน์ พ.ศ. 2553)
โฆษณาที่ตามมา
ต่อมา จึงได้มีการผลิตภาพยนตร์โฆษณาเพื่ออธิบายนโยบายดังกล่าว โดยที่ให้นักแสดงบทบาทต่าง ๆ ในเรื่อง มาแสดงร่วมกัน และนายกรณ์เองก็ร่วมแสดงด้วย โดยเป็นผู้อธิบายสั้น ๆ เกี่ยวกับเนื้อหาของนโยบายชิ้นนี้ ซึ่งก็ได้รับเสียงตอบรับอย่างดีอีกเช่นกัน
อะไมโลพลาสต์
การสังเคราะห์และการเก็บแป้งยังเกิดขึ้นในคลอโรพลาสต์ ซึ่งเป็นพลาสติดที่มีรงควัตถุชนิดหนึ่งที่เกี่ยวข้องกับการสังเคราะห์ด้วยแสง อะไมโลพลาสต์และคลอโรพลาสต์มีความสัมพันธ์กันอย่างใกล้ชิด โดยอะไมโลพลาสต์สามารถเปลี่ยนเป็นคลอโรพลาสต์ได้ ตัวอย่างที่สังเกตได้เช่น หัวมันฝรั่งที่สัมผัสกับแสงและเปลี่ยนเป็นสีเขียว
บทบาทในการตรวจจับแรงโน้มถ่วง
อะไมโลพลาสต์มีความสำคัญต่อการเบนเนื่องจากความโน้มถ่วง สตาโทลิทซึ่งเป็นอะไมโลพลาสต์ที่มีการพัฒนามาโดยเฉพาะ มีความหนาแน่นมากกว่าไซโทพลาซึม สามารถรวมกลุ่มที่ด้านล่างของเซลล์รับรู้แรงโน้มถ่วงที่เรียกว่าสตาโทไซต์ การรวมกลุ่มนี้เป็นกลไกสำคัญในการรับรู้แรงโน้มถ่วงของพืช ทำให้เกิดการกระจายฮอร์โมนออกซินแบบอสมมาตร ซึ่งฮอร์โมนดังกล่าวทำให้พืชลำต้นพืชมีความโค้งและเจริญเติบโตต้านเวกเตอร์ของแรงโน้มถ่วง สำหรับในรากจะเจริญเติบโตไปตามแรงโน้มถ่วง พืชที่ขาดฟอสโฟกลูโคมิวเทส (phosphoglucomutase, pgm) เป็นพืชที่กลายพันธุ์ที่ไม่มีเม็ดแป้ง สตาโทลิทจึงไม่สามารถเกาะกลุ่มกันได้ พืชกลายพันธุ์นี้แสดงการตอบสนองต่อแรงโน้มถ่วงที่น้อยกว่าอย่างมีนัยสำคัญเมื่อเทียบกับพืชที่ไม่กลายพันธุ์ พืชที่กลายพันธุ์สามารถทำให้มีการตอบสนองแบบเดียวกับพืชปกติได้ด้วยการเพิ่มค่าแรงโน้มถ่วงให้มากกว่าค่าบนพื้นผิวโลก (hypergravity) ในรากจะรับรู้แรงโน้มถ่วงที่หมวกราก ซึ่งเป็นส่วนของเนื้อเยื่อปลายสุดของราก เมื่อนำหมวกรากออก รากจะสูญเสียความสามารถในการรับรู้แรงโน้มถ่วง อย่างไรก็ตามหากหมวกรากเจริญขึ้นมาใหม่ การตอบสนองต่อแรงโน้มถ่วงของรากจะกลับมาอีกครั้ง ลำต้นพืชสามารถรับรู้แรงโน้มถ่วงด้วยเซลล์เอนโดเดอร์มิสที่บริเวณยอด
Chordodes
Chordodes เป็นสกุลของwormที่อยู่ในวงศ์ Chordodidae.
สปีชีส์ในสกุล ได้แก่:
คุรุเตฆ์บะฮาดุร
คุรุเตฆ์บะฮาดุร หรือ คุรุเตฆบหาทูร (Guru Tegh Bahadur) เป็นคุรุศาสดาท่านที่ 9 จาก 10 องค์ของศาสนาซิกข์ คุรุเตฆ์บะฮาดุรเป็นผู้ที่มุ่งมั่นรื้อฟื้นคำสอนเดิมของคุรุนานักเทพจี ท่านทรงนิพนธ์เพลงสวดและบทกลอน 116 บทเพิ่มเข้าไปในคุรุครันถสาหิพ ท่านทรงอยู่ในช่วงเวลาลำบากที่โดนจักรวรรดิโมกุลบังคับให้เปลี่ยนศาสนาเป็นอิสลาม เช่นเดียวกันกับ บัณฑิตชาวกัศมีร์ (ชาวฮินดูในกัศมีร์) และศาสนิกชนของศาสนาอื่น ๆ จนกระทั่งในที่สุดท่านทรงถูกตัดสินประหารชีวิตโดยจักรพรรดิออรังเซพในปี 1675 ต่อหน้าสาธารณชนที่เมืองเดลี เนื่องด้วยท่านทรงไม่ยอมเปลี่ยนศาสนาเป็นอิสลาม และยังทรงให้การช่วยเหลือบัณฑิตกัศมีร์และศาสนิกชนศาสนาอื่น ๆ ในการหลบหนีและต่อต้านการบังคับนี้ผ่านกองทัพสิกข์ขาลสาต่อสู้กับกองทัพโมกุล ในวินาทีสุดท้ายก่อนการประหารชีวิต ท่านทรงได้รับข้อเสนอให้เปลี่ยนศาสนาในวินาทีสุดท้ายแล้วจะพ้นโทษหนักนี้ทันที ท่านตอบยืนยันคำเดิมว่าท่านจะคงเป็นซิกข์ตลอดไปจนถึงตราบลมหายใจสุดท้ายในพระชนม์ชีพของท่าน  สถานที่ประหารชีวิตและจัดการฝังพระศพท่าน ตั้งอยู่ที่ปัจจุบันคือ คุรุทวาราสีสคันชสาหิบ และ คุรุทวารารกับคันชสาหิบ ในเดลี ประเทศอินเดีย ในปัจจุบัน การสละพระชนม์ชีพเพื่อความเชื่อ (martyrdom) ของท่านนั้นระลึกเป็นวันสำคัญตามปฏิทินนานักชาฮี "ชาฮีทิวาสของคุรุเตฆ์บะฮาดุร" (Shaheedi Divas of Guru Tegh Bahadur) ตรงกับวันที่ 24 พฤศจิกายนของทุกปี มาตั้งแต่ปี 2003
อำเภอชุมตาบง
ชุมตาบง เป็นอำเภอหนึ่งของจังหวัดนครสวรรค์
ที่ตั้งและอาณาเขต
อำเภอชุมตาบงตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ
ท้องที่อำเภอชุมตาบงเดิมเป็นส่วนหนึ่งของตำบลห้วยน้ำหอม อำเภอลาดยาว ในปี พ.ศ. 2535 ทางราชการได้จัดตั้งกิ่งอำเภอแม่วงก์ขึ้นซึ่งรวมพื้นที่ตำบลห้วยน้ำหอมไว้ด้วย และตำบลห้วยน้ำหอมได้แยกหมู่บ้านบางแห่งตั้งเป็นตำบลชุมตาบงและตำบลปางสวรรค์ในปีต่อมา จนกระทั่งสองตำบลนี้ได้รับการจัดตั้งเป็น กิ่งอำเภอชุมตาบง อยู่ในเขตการปกครองของอำเภอลาดยาว ตามประกาศกระทรวงมหาดไทยลงวันที่ 1 มิถุนายน พ.ศ. 2540 มีผลบังคับตั้งแต่วันที่ 1 กรกฎาคม ปีเดียวกัน และในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอชุมตาบง โดยมีผลบังคับตั้งแต่วันที่ 8 กันยายน ปีเดียวกัน
การปกครองส่วนภูมิภาค
อำเภอชุมตาบงแบ่งเขตการปกครองย่อยออกเป็น 2 ตำบล 23 หมู่บ้าน ได้แก่
การปกครองส่วนท้องถิ่น
ท้องที่อำเภอชุมตาบงประกอบด้วยองค์กรปกครองส่วนท้องถิ่น 2 แห่ง ได้แก่
การสับเปลี่ยนของโครโมโซม
การสับเปลี่ยนของโครโมโซม (chromosomal translocation) เป็นความผิดปกติของโครโมโซมอย่างหนึ่ง เกิดจากการแลกเปลี่ยนชิ้นส่วนของโครโมโซมที่ไม่ใช่คู่กัน จุดที่โครโมโซมมาต่อกันนั้นเกิดการผสมยีนเกิดเป็นยีนใหม่ ซึ่งเป็นสาเหตุที่พบบ่อยอย่างหนึ่งของการเกิดมะเร็ง ความผิดปกตินี้อาจตรวจพบได้จากการตรวจทางเซลล์พันธุศาสตร์หรือการตรวจแครีโอไทป์ของเซลล์ที่มีการสับเปลี่ยน
การสับเปลี่ยนของโครโมโซมแบ่งออกเป็นสองชนิดหลัก คือแบบมีการแลกเปลี่ยน (reciprocal, หรือ "แบบไม่ใช่โรเบิร์ตโซเนียน") และแบบโรเบิร์ตโซเนียน (Rebertsonian) หรืออาจแบ่งเป็น แบบสมดุล (ไม่มีการเพิ่มหรือลดของสารพันธุกรรม และทางทฤษฎีแล้วจะไม่มีการเปลี่ยนแปลงในเชิงหน้าที่เกิดขึ้น) และแบบไม่สมดุล (ซึ่งมีการเพิ่มหรือลดของสารพันธุกรรม ทำให้มียีนเกินขึ้นมาหรือขาดหายไป)
การเขียนชื่อ
การเขียนชื่อของโครโมโซมที่มีการแลกเปลี่ยนชิ้นส่วนกันโดยทั่วไปยุดตามระบบ The INternational System for Human Cytogenetic Nomenclature (ISCN) โดย t(A;B)(p1;q2) หมายความว่า มีการแลกเปลี่ยนกันของชิ้นส่วนระหว่างโครโมโซม A และ B บางครั้งจะมีการเพิ่มข้อมูลในวงเล็บที่สองด้วยหมายถึงตำแหน่งในโครโมโซมของโครโมโซม A และ B ตามลำดับ โดย p หมายถึงแขนข้างสั้นของโครโมโซม ส่วน q หมายถึงแขนข้างยาว และตัวเลขตามหลัง p หรือ q หมายถึงลำดับของตำแหน่ง (region) แถบ และแถบย่อยของโครโมโซมเมื่อย้อมด้วยสีย้อม
สมองส่วนหน้า
ในกายวิภาคศาสตร์ของสมองของสัตว์มีกระดูกสันหลัง สมองส่วนหน้า หรือ โปรเซนเซฟาลอน (prosencephalon หรือ forebrain) เป็นส่วนของสมองที่อยู่ด้านบนที่สุด เป็นหนึ่งในส่วนหลักของสมองในขณะที่มีการเจริญของระบบประสาทกลาง อันได้แก่ สมองส่วนหน้า, สมองส่วนกลาง (midbrain หรือ mesencephalon) และสมองส่วนท้าย (hindbrain หรือ rhombencephalon)
ในระยะที่สมองเจริญออกเป็น 5 กระเปาะ สมองส่วนหน้าจะแบ่งออกเป็นสมองส่วนไดเอนเซฟาลอน (ได้แก่ พรีทาลามัส, ทาลามัส, ไฮโปทาลามัส, ซับทาลามัส, อิพิทาลามัส และพรีเทคทัม) และ เทเลนเซฟาลอน (ซีรีบรัม)
อีเอโมบายล์
อีเอโมบายไม่ใช้งาน (EA Mobile Inc.) เป็นสตูดิโอผู้พัฒนาวิดีโอเกมอเมริกันของผู้จัดจำหน่ายอิเล็กทรอนิก อาตส์ (EA) สำหรับแพลตฟอร์มโทรศัพท์
ประวัติ
JAMDAT Mobile โดยผู้บริหาร Scott Lahman และ Zack Norman สองผู้บริหาร และ Austin Murray ได้ทำข้อเสนอให้กับ ซีอีโอ ของ JAMDAT เพื่อทำการปรับปรุง Electronic Arts จ่ายให้กับ JAMDAT เป็นจำนวนเงิน 680 ล้านดอลลาร์สหรัฐ วันที่ 14 กุมภาพันธ์ พ.ศ. 2548 JAMDAT ก็ได้เปลี่ยนชื่อเป็น EA Mobile
อุลซัน
อุลซันเป็นเมืองอุตสาหกรรมของเกาหลีใต้ โดยเขตอุตสาหกรรมอุลซันเป็นที่อยู่ของบริษัทประกอบรถยนต์ที่ใหญ่ที่สุดในโลกคือ บริษัทฮุนไดมอเตอร์, บริษัทต่อเรือที่ใหญ่ที่สุดในโลกซึ่งดำเนินการโดยกลุ่มอุตสาหกรรมหนักฮุนได และอุตสาหกรรมการกลั่นน้ำมันที่ใหญ่ติดอันดับโลกมีดำเนินการโดยเอสเคเอเนอร์จี มีกำลังการกลั่น 840,000 บาร์เรลต่อวัน ในปี 2553 อุลซันมีผลิตภัณฑ์มวลรวมในประเทศ (GRDP) 67,506 ดอลลาร์สหรัฐ ซึ่งสูงที่สุดในเกาหลีใต้
บันทึกรักในเมืองเล็ก
บันทึกรักในเมืองเล็ก (어쩌다 전원일기) เป็นซีรีส์ทางโทรทัศน์แบบสตรีมมิ่งของเกาหลีใต้ปี 2022 กำกับโดย คว็อน ซ็อก-จัง และนำแสดงโดย พัก ซู-ย็อง, ชู ย็อง-อู, ช็อง ซุก-ย็อง และแพ็ก ซ็อง-ช็อล ดัดแปลงมาจากนิยายบนเว็บของ พัก ฮา-มิน ออริจินัลซีรีส์ของกาเกาทีวีเรื่องนี้เป็นแนวสุขนาฏกรรมจินตนิยมที่บอกเล่าเรื่องราวของ ฮัน จี-ยุล สัตวแพทย์ชาวโซลที่ต้องเข้าไปอยู่ในหมู่บ้านชนบทโดยไม่คาดคิดและได้พบกับ อัน จา-ย็อง เจ้าหน้าที่ตำรวจหญิงในท้องที่ ออกอากาศตอนแรกในวันที่ 5 กันยายน ค.ศ. 2022 ทางการเกาทีวี และออกอากาศตอนใหม่ทุกวันจันทร์ อังคาร และพุธ เวลา 19:00 น. (เวลามาตรฐานเกาหลี) เป็นเวลา 4 สัปดาห์ ซีรีส์เรื่องนี้ยังสตรีมทั่วโลกบนเน็ตฟลิกซ์
วอลเลย์บอลหญิงทีมชาติโคลอมเบีย
วอลเลย์บอลหญิงทีมชาติโคลอมเบีย (Selección femenina de voleibol de Colombia) เป็นตัวแทนของประเทศโคลอมเบียในการแข่งขันวอลเลย์บอลระดับนานาชาติ ทีมนี้ได้รับรางวัลเหรียญระดับทวีปครั้งแรกในปี ค.ศ. 1991 ในการแข่งขันวอลเลย์บอลชิงแชมป์อเมริกาใต้ โดยทีมนี้โดดเด่นมากในทวีปอเมริกาใต้ต่อจากประเทศบราซิลและประเทศเปรู